Айтматов району
Айтматов району (мурдагы Кара-Буура району) — Кыргызстандын Талас облусундагы район.  Борбору Кызыл-Адыр айылы.

Айтматов  районундагы калктын негизги чарбасы: дыйканчылык (анын ичинде төө буурчак, болгар калемпири ж.б. өсүмдүктөрдү өстүрүү), мал чарбачылыгы, токойчулук, балык өстүрүү, балчылык, сүт азыктарын өндүрүү ж.б.

Бул райондо Чыңгыз Айтматов туулуп-өскөн Шекер айылы, Чолпонбай Түлөбердиев туулган айыл (азыркы Чолпонбай айылы) ж.б. жайгашкан.

Райондо Юридикалык академиянын бөлүмү (филиалы) жайгашкан.

Административдик-аймактык түзүлүшү 

Райондо 10 айыл аймагы жана алардын курамына кирген 24 айыл бар:
 Ак-Чий айыл аймагы: Жоон-Дөбө (борбору), Жийде;
 Бейшеке айыл аймагы: Бейшеке (борбору), Кара-Буура, Кара-Суу;
 Бакыян айыл аймагы: Бакыян (борбору), Тамчы-Булак, Камаш;
 Аманбаев айыл аймагы: Аманбаев (борбору), Ак-Жар, Куру-Маймак, Суулу-Маймак;
 Бакайыр айыл аймагы: Ак-Башат (борбору), Кара-Сай;
 Кара-Буура айыл аймагы: Кызыл-Адыр (борбору), Чоң-Кара-Буура, Үч-Булак;
 Көк-Сай айыл аймагы: Көк-Сай (борбору), Кайнар;
 Чолпонбай айыл аймагы: Чолпонбай (борбору), Көк-Дөбө;
 Шекер айыл аймагы: Шекер (борбору), Арчагул;
 Маймак айыл аймагы: Маймак (борбору).

Булактар 

Айтматов району